Tekenprent: AfriForum bied bystand aan Mugabe-slagoffer | Maroela Media
Die burgerregteorganisasie AfriForum sal Gabriella Engels en haar gesin bystaan in hul soeke na geregtigheid, nadat dié 20-jarige model van Johannesburg beweer het sy is Sondag deur die Zimbabwiese presidentsvrou Grace Mugabe aangerand. AfriForum het besluit om Engels by te staan omdat sy 'n rolmodel vir baie Suid-Afrikaners is. "Baie mense is bang om te baklei vir geregtigheid wanneer die oortreder iemand in 'n magtige posisie is. Nie enigiemand sou bereid wees om in so 'n situasie standpunt in te neem nie, maar Gabriella was bereid om dit te doen. En daarom is dit vir ons 'n eer om haar by te staan," het Kallie Kriel, uitvoerende hoof van AfriForum, gesê.
Adv. Gerrie Nel, hoof van AfriForum se private vervolgingseenheid, het gesê AfriForum sal die vordering van die saak monitor en seker maak dat die nodige en korrekte vervolgingstappe gedoen word.
Die gebeure oor Engels en Mugabe het die oorseese nuus gehaal, word bevestig dat Mugabe terug kon gaan na Zimbabwe en dat sy nie vervolg word nie, sy het immuniteit gekry van die regering van Suid Afrika.
Die optrede van Afriforum is n toonbeeld van opportunisme. Gegee die doel en strewe van Afriforum is ek persoonlik van mening dat dit geen doel sal dien om betrokke te raak by hierdie bek geveg nie.
Net soos MM begin Afriforum se onderrok uithang. Gedog hulle sou hulle eerste kans met Gerrie gebruik om voordeel te gee aan hulle betalende lede maar nee…..nie 'n woord oor plaasmoorde die week nie. Hulle herinner my aan ons tweegat leiers van weleer……
Ook by die Kfc aangeklagtes, wat nie gelyk voor die reg behandel word nie ( al is hulle dalk skuldig) Afriforum is bang om ware issues aan te vat, en baie onsuksesvol met dit wat hulle wel aanpak. Hulle geldinsameling projekte is egter van uitstaande gehalte
Nog erger is die feit dat dit totale tydmors is. Grace sal uiteindelik politieke immuniteit kry en Afriforum sal met eier op die gesig sit. Dit is ongelukkig hoe dinge in Afrika werk.